*Projekts*

LATVIJAS REPUBLIKAS MINISTRU KABINETS

2016.gada \_\_\_. \_\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_ \_\_.§ )

**Par Latvijas Nacionālā vēstures muzeja, Rakstniecības un mūzikas muzeja un Latvijas Nacionālā mākslas muzeja ēku būvniecības, pārbūves, atjaunošanas un restaurācijas darbu ietvaros veicamo pārcelšanās un aprīkojuma iegādes finansējumu**

1. Kultūras ministrijai normatīvos aktos noteiktajā kārtībā paredzēt finansējumu 2017., 2018. un 2019.gadā Latvijas Nacionālajam vēstures muzejam, Rakstniecības un mūzikas muzejam un Latvijas Nacionālajam mākslas muzejam, lai segtu izdevumus, kas saistīti ar muzeju krājumu izvietošanai nepieciešamo pagaidu telpu nomu, kā arī segtu nepieciešamos pārcelšanās un aprīkojuma iegādes izdevumus, tajā skaitā:
	1. Latvijas Nacionālajam vēstures muzejam:
		1. pārcelšanās izdevumu segšanai no pagaidu telpām Brīvības bulvārī 32  un Lāčplēša ielā 106/108, Rīgā, uz Pulka ielu 8, Rīgā, 2017.gadā 137 783 *euro* un 2018.gadā 115 322 *euro*;
		2. aprīkojuma iegādes un ar to saistīto izdevumu segšanai 2017.gadā 480 277 *euro* un 2018.gadā 204 775 *euro*;
		3. izdevumu segšanai, kas saistīti ar muzeja krājuma izvietošanai nepieciešamo pagaidu telpu nomu Lāčplēša ielā 106/108, Rīgā, 136 760 *euro* (2017.gadā 68 208 *euro* un 2018.gadā 68 552 *euro*);
		4. izdevumu segšanai, kas saistīti ar muzeja krājuma izvietošanai nepieciešamo pagaidu telpu nomu Brīvības bulvārī 32, Rīgā, 355 311 *euro* (2017.gadā 170 549 *euro*, 2018.gadā 170 549 *euro* un 2019.gadā 14 213 *euro*);
	2. Rakstniecības un mūzikas muzejam:
		1. pārcelšanās izdevumu segšanai no pagaidu telpām Tērbatas ielā 75, Rīgā, uz Pulka ielu 8, Rīgā, 2018.gadā 72 937 *euro*;
		2. aprīkojuma iegādes un ar to saistīto izdevumu segšanai 2017.gadā 205 331 *euro* un 2018.gadā 180 639 *euro*;
		3. izdevumu segšanai, kas saistīti ar muzeja krājuma izvietošanai nepieciešamo pagaidu telpu nomu Tērbatas ielā 75, Rīgā, 79 478 *euro* (2017.gadā 41 326 *euro* un 2018.gadā 38 152 *euro* );
	3. Latvijas Nacionālajam mākslas muzejam izdevumu segšanai, kas saistīti ar izstāžu zāles „Arsenāls” Torņa ielā 1, Rīgā (būves kadastra Nr.0100 008 0055 001), pārbūves un restaurācijas projektam nepieciešamo izpētes darbu veikšanai un būvprojekta izstrādes uzsākšanai 2017.gadā 250 887 *euro*.
2. Kultūras ministrijai sadarbībā ar Finanšu ministriju (valsts akciju sabiedrību „Valsts nekustamie īpašumi”) trīs mēnešu laikā pēc ēkas Torņa ielā 1, Rīgā, būvprojekta akcepta saņemšanas Rīgas pilsētas būvvaldē sagatavot un kultūras ministram iesniegt noteiktā kārtībā Ministru kabinetā konceptuālo ziņojumu par izstāžu zāles „Arsenāls” Torņa ielā 1, Rīgā (būves kadastra Nr.0100 008 0055 001) pārbūves un restaurācijas projekta īstenošanas finansēšanas modeļiem.
3. Atzīt par spēku zaudējušu Ministru kabineta 2013.gada 22.oktobra rīkojumu Nr.482 „Par finansējuma piešķiršanu Latvijas Nacionālā vēstures muzeja, Rakstniecības un mūzikas muzeja un Latvijas Nacionālā mākslas muzeja krājumu saglabāšanai, pārvietošanai un pieejamības nodrošināšanai” (Latvijas Vēstnesis, 2013, 209.nr.).
4. Atzīt par spēku zaudējušu Ministru kabineta 2014.gada 20.augusta rīkojumu Nr.437 „Par finansējuma piešķiršanu Latvijas Nacionālā vēstures muzeja, Rakstniecības un mūzikas muzeja un Latvijas Nacionālā mākslas muzeja ēkas Pils laukumā 3, Rīgā, restaurācijas un rekonstrukcijas darbu ietvaros veicamo pārcelšanās un aprīkojuma iegādes izdevumu segšanai” (Latvijas Vēstnesis, 2014, 167.nr.).

Ministru prezidents M.Kučinskis

Kultūras ministre D.Melbārde

Vīza: Valsts sekretārs S.Voldiņš

2016.11.04. 10:20

I.Zubova, 67330258

Ilze.Zubova@km.gov.lv

I.Bula, 67330257

Inara.Bula@km.gov.lv